
EVELYN WEVER-CROES 


PROME MINISTER EVELYN WEVER-CROES: 
OPOSITORNAN DI AVP NO TIN AUTORIDAD MORAL PA MANDA 
PROME MINISTER CAS 


Diamars e 
Parlamentario di AVP 


señor  Rygond do 
Nascimento a presenta 
Mocion number 35 
durante e reunion pa 
trata Presupuesto 2022 
den Parlamento. Un 
mocion di desconfiansa 
contra Prome Minister 
Evelyn Wever-Croes 
cu a wordo sosteni y 
firma pa tur miembro di 
oposicion. 


Mocion basa  riba 
mentira 
Prome Minister na 


inicio di su disertacion 
pa elabora riba e 
mocion aki, a splica e 
seriedad di un mocion 
di desconfiansa por 
lo tanto a considera 
importante pa analisa 
cada punto cu a wordo 
treci den e mocion na 
unda a constata cu pa 
cuminsa, eta un mocion 
basa riba mentira y 
informacion incorecto. 


Sinembargo, oposicion 
su meta y mas ainda 
e deseo  ferviente 
ta biba den nan pa 
manda nos  Prome 
Minister cas. Mirando 
cu den Mocion 35 no 
ta basa riba berdad, 
ta keda e pregunta 
e ora cu ki autoridad 
Parlamentarionan di 
oposicion tin pa manda 
nos Prome Minister 
cas. 


Trabounan anterior di 
Prome Minister 

Splicando, Prome 
Minister a duna di 
conoce cu semper e ta 
un persona cu a traha 
cu dedicacion y semper 
ora di compromete su 
mes na un trabou, e ta 
haci'e completamente 
bon pasobra e ta traha 
cu alma y cuerpo. Esaki 
a pone cu tur caminda 
unda cu el a traha, 
tanto su coleganan 
y  hefenan  tawata 


apreci'e y ora di bay y 
bandona e trabou, el 
a bay cu bon piay e 
sa cu nan a wak e bay 
cu duele. Unda cu el a 
traha, el a laga aprecio 
y respet atras. 


Rycond do Nascimento 
a laga conflico atras 
den trabou anterior 

E Parlamentario cu 
a entrega e mocion 
aki, señor Rycond do 
Nascimento no por bisa 
mesun cos pasobra 
el a bay laga conficto 
atras na Universidad 
di Aruba. Y esaki, 
dos biaha sefior do 
Nascimento mes a 
constata ora cu e kier a 
coregi Prome Minister. 
Esaki ta haci cu e 
Parlamentario aki no 
tin autoridad moral pa 
manda Prome Minsiter 
cas. 


Oposicion di AVP no tin 
autoridad moral 


Esaki tambe ta conta 
pa e Parlamentario 
cu no por ni sikiera 
drenta Merca y net 
e tambe a firma pa 
kita Prome Minister 
for di trabou pasobra 
no tin confiansa. 
Prome Minister a pasa 
Screening ρα  bira 
Minister, Parlamentario 
Benny  Sevinger ni 
Mike de Meza no 
por pasa screening. 
Prome Minister no 
ta den ‘bestand’ di 
MOT mientras cu e 
ex  prome minister 
Mike Eman si ta den 
‘bestand’ di MOT pa 
ricibi donacion di 50 mil 
dollar. "Mi ta puntra mi 
mes si esakinan di AVP 
y otronan di oposicion 
cu mi ta laga na cada 
ken nan consenshi cu 
a firma, tin e autoridad 
moral pa manda 
hende cas mientras 
nan mes ta den yen 
di bagamunderia", 
Prome Minsiter a haci 
e pregunta. 


Un Prome Minister cu 
ta duna transparencia 
Prome Minister a 
menciona cu e mocion 
αἱ  desconfiansa ta 
papia na final di falta 
di transparencia. Riba 


e punto aki Prome 
Minister a expresa: 
"Ami ta e unico 


minister den tur e 
gobernacionann na 
Aruba desde 1986 cu 
turañatatraha un relato 
anual (jaarverslag) 
di trabounan di 
ministerionan cu ta 
resorta bou mi maneho 
y ta mande Parlamento 
y ta publica esaki 
pa henter Aruba tin 
acceso na dje. Awor ki 
sefíal boso ta manda 
pa gobernantenan 
pa futuro? Boso ta 
bisando nan stop di ta 
transparente?" 


Prome Minister a 
enfatisa cu semper, 
desde cu el a tuma 
mando di nos pais over, 
el a duna transparencia 
di su maneho. E ta e 


minister di Gabinete 
Wever-Croes CU 
mas tawata den 


Parlamento durante di 
pandemia. Esaki ta un 
muestra, cu e mocion 
di desconfiansa 
presenta no ta cuadra 
cu realidad. Pero 
transparencia den tur 
caso, no ta algo cu 
especialmente esnan 
mas biew den AVP sa 
kico e ta. E deseo di 
opositornan pa manda 
Prome Minister cas, 
ta un deseo politico y 
sigur no ta pa falta di 
transparencia di parti 
di Prome Minister. 

Partido AVP sosteni 


door di oposicion, 
durante e reunionnan 
pa trata Presupuesto 
2022, a presenta 
un mocion di 
desconfiansa contra 
Prome Minister di 
Aruba. Durante su 
disertacion pa señala 
tur e mentira y erornan 
cu e carta di mocion 
di desconfiansa ta 
contene, Prome 
Minister a conseha tur 
Parlamentario hoben 
y nobo di oposicion 
especialmente esnan 
di AVP, pa no colga 
na bachi biew di Mike 
Eman enfatisando 
cu sefior Eman no ta 
un bon ehempel pa 
sigui y mucho menos 
confiabel. 


Esaki a wordo 
demostra varios biaha 
na unda cu señor 
Eman despues di a 


PROME MINISTER EVELYN WEVER-CROES: 
CONSEHO DI PROME MINISTER NA PARLAMENTARIONAN HOBEN Y NOBO: 


wordo derota den 
eleccion na 2017, a 
retira di liderazgo di 
su partido y a laga tur 
su votadonan na caya 
door di no asumi su 
responsabilidad den 
Parlamento. Tambe el 
ademostracuenotadi 
confia y debil lagando 
pueblo na caya dia cu 
el a sinta yora y bebe 
Insure bou di un palo 
mientras cu e mester 
a subi avion y bay 
deal cu Hulanda. 

Parlamento ta œ 
organo mas halto di 
nos constitucion y ta 
hopi importante pa 
parlamentarionan 
nobo y hoben realisa 
kico ta pasando. E 
conseho ta keda pa 
nan pa no sigui tras di 
un lider cu a laga su 
votadonan y pueblo 
na caya y no core 
pone nan firma tras 
di un mocion cu nan 


NO COLGA NA BACHI BI 


no a lesa bon, studia 
y haci fact check 
pa sa si di berdad e 
mocion ta na su luga. 
Esaki ta trabou di un 
parlamentario serio 
cu pueblo ta paga y 
pueblo ta spera cu 
cada parlamentario ta 
cumpli cu nan trabou. 


Prome Minister a 
menciona cu e hecho 
cu den e mocion 
35 tin poni cu kier 
mand'e cas pa algo 
di un otro minister, y 
e  parlamentarionan 
hoben y nobo tambe 
a firma e mocion 
yen di eror, ta un 
muestra cu nan no 
a haci nan trabou di 
lesa y comprende y 
comproba si esey por. 
Pa e motibo aki tambe 
varios biaha durante 
su disertacion, Prome 
Minister a conseha 
parlamentarionan 


EW DI MIKE EMAN 


hoben y nobo, 
especialmente esnan 
di AVP, pa nan tambe 
sea transparente y 
no pone nan firma 
unda cu ta, con cu ta 
y sigur no pa ken cu 
ta. Pa nan no colga na 
e bachi biew di Mike 
Eman pasobra nan 
lider aki lo laga nan 
cay y sigur no ta un 
bon ehempel pa sigui. 


“Na tur e 
parlamentarionan 
nobo, pueblo a pone 
abo pa aplica y respeta 
constitucion y no core 
firma pa loco. Boso ta 
miho cu esey. Boso 
tin potencial y futuro 
pero boso no mester 
keda colga na e bachi 
di Mike Eman. Laga 
esey p'e bieunan. Nan 
ta bay cu Mike pero 
boso ta nobo y pueblo 
tin speransa den su 
politiconan nobo. No 


laga pueblo na caya. 
Pueblo kier check 
and balances. Pueblo 
kier un Parlamento 
critico y no un di ‘kip 
zonder kop”, Prome 
Minister a conseha tur 
parlamentario hoben 
y nobo di AVP. 


Pa conclui Prome 
Minsiter a enfatisa: 
“Sed pa poder ta pone 
un politico haci cosnan 


straño y p'esey 
Mike Eman ta pone 
boso haci  cosnan 


straño. Pero bis'e cu 
su sed pa poder, e 
deal cu ne. Boso ta 
aki pa sirbi pueblo. 
Boso tin interes pa 
yuda comunidad. Mi 
conseho pa boso ta 
keda pa no keda colga 
na bachi bieu di Mike 
Eman pasobra Mike 
Eman lo laga boso 


» 


cay". 

SORAIDA LAKE A CUMPLI 30 ANIVERSARIO DEN SERVICIO DI GOBIERNO 


ORANJESTAD - 
Riba 6 di april 2022, 
Servicio Informativo 
di Gobierno (Bureau 
Voorlichting -BUVO) 
a celebra e di 
30 aniversario di 
nan colega stima, 
Soraida Lake. 
Soraida Lake 8 
drenta den servicio 
di | gobierno na 
Luchthavendienst, 
actualmente conoci 
como Aruba Airport 
Authority na 6 di april 
1992, den e funcion 
di Public Relations & 
Marketing Officer. 


Despues Soraida 
a cuminsa traha 
na Departamento 
di Labor. Di eynan 
e la bay traha na 
DINA (Awor conoci 
como DIMAS). Na 
2004 a  cuminsa 
labora na Bureau 
Voorlichting (BUVO) 
como  Medewerker 
Communicatie en 


Voorlichting. 

Soraida ta 
caracterisa di 
semper duna un 
servicio optimal 


na nos clientenan. 
Semper ta bay e 


extra mile y ta pone 
su mes den e sapato 
di e ciudadano of 
turista cu ta pidi 
servicio of producto 
di gobierno. Ta yuda 
guia e ciudadano of 
persona biba den 
exterior con pa haya 
e servicio of producto 
desea. Pa Soraida, 
e ciudadano tin 
derecho riba y 
merece un servicio 
di calidad halto. 
Soraida ta un 
trahado ehemplar, 
cu ta gusta tuma 
iniciativa y bin cu 


ideanan innovativo. 
Semper cla pa ayuda 
su  coleganan y 
tambe ta guia y yuda 
coleganan di otro 


departamentonan. 


Nan tur 
departamento cu 
Soraida a traha, e 
la sa di conkista 
aprecio y respet di 
su coleganan. 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever - Croes I] 

XIOMARA MADURO 


MONUMENTENBUREAU TA TRECE INFORMACION DI NOS MONUMENTONAN 


ORANJESTAD - 
Monumentenbureau 
ta trece informacion di 
nos monumentonan, pa 
por educa e pueblo di 
Aruba con importante 
nos monumentonan ta 
pa conserva. 

E informacion ta 
consisti di un poco di 
construccion y historia 
di e Monumento y con 
importante e ta pa 
conserva. 


Nos lo bay elabora 
tocante di e monumento 
di Havenkantoor. 
Havenkantoor ta situa 
na A.M. Schuttestraat 2 
banda di Renaissance 
Hotel. 

E edificio histórico aki a 
wordo construi na aña 
1940 y e ta un diseño 
di ‘Dienst Openbare 
Werken’ (DOW) di 
Curaçao. E ex oficina 
aki tabata e oficina 
di waf. E necesidad 
pa e edificio aki a bin 
dor di un aumento di 
trafico maritimo y un 
mehoracion di e waf na 
aña 1939, unda entre 
otro a hancha e rand di 
e costa. 


E oficina aki ta traha 
riba un tereno cu a gana 


tereno acerca dor di 
dempelmento di lama. 
Originalmente tabata 
usa e di dos piso di e 
edificio como post di 
vigilancia di waf. Tambe 
tabatin un oficina di 
aduana, unda tabata 
declara mercancia. E 
caracter original di e 
oficina aki a disparce 
por completo. Dor di 
construccion na rand di 
awa y e posicion di e 
hijskraan entre e oficina 
y lama, e relacion entre 
e oficina y waf a bira 
limita y e edificio a 
keda isola. E oficina ta 
situa na e huki robes 
di e T-splitsing di L.G. 
Smith Boulevard y A.M. 
Schuttestraat. E nok di e 
edificio y e trapi pa e di 
dos piso ta core paralelo 
cu A.M. Schuttestraat. 
E entrada ariba na e 
trapi tabata core te na 
e fachada banda pasuit 
y ta forma parti di e 
dos piso. E color di e 
edificio ainda ta ilustra 
e colornan comun pa 
oficina di gobierno; 
muraya geel/creme, 
cu un rand abou den 
color preto/shinishi, 
bentananan color blanco 
y kozijn color berde. 


E edificio ta un bunita 
ehempel di ‘Zakelijk 
of Nieuw Bouwen’. E 
edificio Havenkantoor 
ta un di e tiki edificionan 
na Aruba cu tin un 
dak tapa cu shingles. 
Esaki tabata pasobra 
den e temporada aki di 
Segunda Guera Mundial 
material di Europa no 
por of hopi dificil pa 
yega Aruba. Pesey den 
e temporada aki ta wak 
mas uso material treci 
di Merca. E edificio 
aki a wordo restaura 
completamente den 
su estado original. E 
preparaciondie proyecto 
aki tabata den man di 
Thijsen Engineering 
& Consultancy N.V., 
e compania cu a 
haci e trabou tawata 
Albo Aruba N.V. y 
Monumentenbureau 
a guia e proyecto di 
restauracion pa Land 
Aruba. Actualmente e 
edificio ta wordo usa 
pa departamentonan 
di gobierno di Aruba. 
Tambe eta un actraccion 
turistico unda cu 
turistanan ta para su 
dilanti pa saca potret pa 
haya un recuerdo di nos 
herencia cultural. 


un 


ORANJESTAD - 
Diahuebs mainta riba 
Dia Mundial di Salud 


Minister di Salud 
Publico Sr. Dangui 
Oduber a bishita 


“Center For Advanced 
Wound Care” (CAWC) 
(ex Wonden Poli) 
na hospital caminda 
e la haya henter un 
rondleiding for αἱ 
Dr. Yuri Casseres 
acompaña pa e 
director Sr. Vroegop. E 
mandatario a keda hopi 
impresiona di e nivel 
halto di e calidad di 
cuido cu ta keda brinda 
na e aseguradonan na 
CAWC. 

CAWC ta specialisa 
pa duna cuido na 
pashentnan cu tin 
heridanan cronico y 
complica, actualmente 
tin dos ubicacion esta 
na HOH y na ImSan. 
E nivel di cuido cu ta 
wordo brinda na CAWC 
ta di un nivel hopi halto 
cu e mihor materialnan 
riba mercado. E nivel 
di cuido di CAWC ta e 
mas halto den Caribe 
Hulandes, pa e motibo 
aki CAWC ta ricibi hopi 
pashent di entro otro 
Boneiro y Sint Maarten 
aportando di e manera 
aki na nos turismo 


medico. 
CAWC ta trata 
alrededor di 400 


pashent pa luna y ta 
duna consulta na mas 

DANGUI ODUBER 


MINISTER DANGUI ODUBER: 
BISHITA NA WONDEN POLI TA DEMOSTRA CON IMPORTANTE PREVENCION Y 
HIBA UN BIDA SALUDABEL TA! 


o menos 1500 persona 
pa luna, pa aña ta 
duna alrededor di 17 
mil consulta na HOH. 
Segun proyeccionnan 
haci pa HOH si sigui 
mescos pa aña 2024 
e  consultanan lo 
aumenta te cu 25 
mil pa aña, asina e 
mandatario a trece 
dilanti. 

Minister Oduber a trece 
dilanti cu gran parti di e 
pashentnan cu CAWC 
ta ricibi ta pashentnan 
cu ta surfi di e malesa di 
diabetes. E pashentnan 
aki ta wordo atendi 
diariamente pa cu nan 
heridanan. Pa e motibo 
aki e plan nacional 


di prevencion ta hopi 
importante mirando cu 
hopi di e pashentnan 
ta diabetico. Minister 
Oduber a expresa cu 
hopidie pashentnan aki 
a perde nan dedenan 
of te asta nan pia, 
esaki ta baha e calidad 
αἱ bida di pashent. 
Minister Oduber a sigui 
bisa cu e trabou cu Dr. 
Casseres y su team ta 
haci pa dirigi e centro 
aki no ta algo facil. 

Minister Dangui 
Oduber anuncia tambe 
cu dia 22 di april lo bay 
lansa e “Aruba Healthy 
Lifestyle Center”. E 
centro aki lo bay enfoca 
riba personan cu ta 


sobre peso y cu ta cay 
den e grupo di risico 
pa haya malesanan 
NCD's manera 
diabetes. Tur esaki ta 
den cuadro di e plan 
nacional di prevension 
segun e mandatario. 


Minister Oduber y 
Gobierno ta keda 
enfoca riba e plan 


nacional di prevencion 
pa sigui conscientisa y 
informa e comunidad 
den hiba un bida mas 
saludabel. Ta mira 
con e gastonan di 
AZM ta sigui subi, e 
problemanan ta bira 
mas grandi y e desafio 
ta bira mas grandi pa 
hospital. Pae motibo aki 

tabata tin un diferencia 
di opinion cu Hulanda 
den e cortamento di 
e 60 miyon den AZV. 
Minister Oduber a 
experencia un biaha 
mas con importante 
e ta pa sigui haci 
inversionnan den 
cuido, den caso di 
CAWC un recorte den 
cuido tin hopi efecto. 

Finalmente Minister 
Dangui Oduber ta 
gradici Sr. Vroegop 
y Dr. Casseres pa e 
invitacion, alabes ta 
elogia Dr. Casseres 
y henter su team pa 
e tremendo trabou y 
servicio cunanta brinda 
nos aseguradonan. 


(g) POLIKLINISCHE CONSULTEN HOH 


Percentage van de diagnose te poliklinisch HOH 


YOUR HEALTH, OUR PRIORITY. 


2021 


a Arteriele Insufficientie 


5 Brand Wond 


m Perianal Abces 


a Abces 


* Pressure Injuries 
= Postoperatieve Wond 


= Postoperatieve Wondinfectie 


m Traumatische Wond 
m Veneuze Ulcus 


a Diabetische Voet 


fa Ministerio di Husticia 
y Asuntonan Social 


en 


δὲ 


sa 


ORANJESTAD - 
Diahuebs mainta a tuma 


luga e prome reunion 
pa loke ta e grupo cu ta 
forma parti di e "sociaal 
veiligheidsberaad". Un 
plataforma di dialogo nobo, 
cu Ministerio di Husticia 
y Asuntonan Social a 
introduci y tin como meta 
pa trece e dos veldnan 
esta; husticia y asuntonan 
Social, mas serca di otro. 
Segun Minister di Husticia 
y Asuntonan Social Sr. 
Rocco Tjon, e plataforma 
aki lo bay percura pa 
ambos veld por delinea 
procesonan mucho mas 
miho pa asina eleva e 
bienestar y e siguridad pa 
esnan cu tin mas mester 
di dje. 


Segun e mandatario, E 
plataforma aki ta consisti 
di departamentonan cu 
ta representa ambos 
veld, entre otro Ministerio 


Publico y Cuerpo 
Policial, pero tambe 
Centro  Ortopedagogico, 
Departamento di 
Voogdijraad, Fundacion 
Guiami, Bureau 


Sostenemi, Departamento 
di Asuntonan Social y 
Family Justice Center. 
E plataforma di dialogo 


aki ta hopi importante 
pa asina por delinea 
procesonan mas miho 


pero tambe compronde 
otro mas miho. 

ROCCO TJON 


MINISTER ROCCO TJON: 
A INICIA CU REUNIONNAN DI UN PLATAFORMA NOBO ESTA 


“SOCIAAL VEILIGHEIDSBERAAD” 


E plataforma aki lo percura 
pa logra mas y brinda mas 
siguridad na esnan cu tin 
mester di esaki. 

Pa medio di e plataforma 
akilotratatematicananriba 
nivel strategico, entre otro 
topiconan den cuadro di 
tratadonan cu nos mester 
atene nos mes na dje 
como pais Aruba. Banda 
di esaki lo trata partinan 
mas practico tambe, por 
ehempel ora cu casonan 
presenta  caminda e 
departamentonan ta haya 
nan mes confronta cu 
retonan, lo purba yega na 
palabracionnan strategico, 
caminda e procesonan di 
un instancia ta alinia y ta 
wordo delinea mas miho 
cu esun di e otro instancia. 


Henter e cadena di 
husticia y  asuntonan 
social ta traha pa eleva e 
bienestar y siguridad pa 
esnan cu tin mas mester 
di dje. 

Tin ta haci esaki door 
di señala ora cu tin un 
problema, percura pa e 
caso ey wordo traspasa pa 
un otro departamento cu ta 
bay haci e investigacion, 
y tambe  percura pa 
pasa e informacion pa 
e departamentonan cu 
ta encarga cu e parti di 
ayudo y e “nazorg”. Pa e 
motibo aki, e ta importante 
pa e tres pasonan den e 
proceso aki ta hopi bon 
alinia na otro. 


Por ultimo, minsiter 
Tjon a indica cu a haci 
palabracionnan concreto, 
caminda lo bay bin cu un 
grupo di piloto cu ta bay 


ANY 
consisti di profesionalnan 
di cada departamento. Ta 


trata aki di un ekipo multi- 
disciplinario, caminda 


caminda lo 
pa ahusta procesonan 


percura 


caminda ta necesario, 


pa asina mas y mas ful e 


dentro di poco, despues di 
a atende cu algun casonan 
specifico, lo bin cu un 
nota di recomendacion, 


cadena por traha na un 
forma mas uniforma. 


ISLA C) ONLINE A 


MINISTER ROCCO TJON: 
A INICIA CU REUNIONNAN DI UN PLATAFORMA NOBO ESTA “SOCIAAL 
VEILIGHEIDSBERAAD" 

ORANJESTAD - Diahuebs 
mainta a  tuma  luga 
e prome reunion pa 
loke ta e grupo cu ta 
forma parti di e "sociaal 
veiligheidsberaad". Un 
plataforma di dialogo nobo, 
cu Ministerio di Husticia 
y Asuntonan Social a 
introduci y tin como meta 
pa trece e dos veldnan 
esta; husticia y asuntonan 
Social, mas serca di otro. 
Segun Minister di Husticia 
y Asuntonan Social Sr. 
Rocco Tjon, e plataforma 
aki lo bay percura pa 
ambos veld por delinea 
procesonan mucho mas 
miho pa asina eleva e 
bienestar y e siguridad pa 
esnan cu tin mas mester 
di dje. 


Segun e mandatario, E 
plataforma aki ta consisti 
di departamentonan cu 
ta representa ambos 
veld, entre otro Ministerio 


Publico y Cuerpo 
Policial, pero tambe 
Centro  Ortopedagogico, 
Departamento di 
Voogdijraad, Fundacion 
Guiami, Bureau 


Sostenemi, Departamento 
di Asuntonan Social y 
Family Justice Center. E 
plataforma di dialogo aki ta 
hopi importante pa asina 
por delinea procesonan 
mas miho pero tambe 
compronde otro mas miho. 
E plataforma aki lo percura 
pa logra mas y brinda mas 
siguridad na esnan cu tin 
mester di esaki. 


Pa medio di e plataforma 
akilotratatematicanan riba 
nivel strategico, entre otro 
topiconan den cuadro di 
tratadonan cu nos mester 
atene nos mes na dje 


ο. 


Μι ee 


como pais Aruba. Banda 
di esaki lo trata partinan 
mas practico tambe, por 
ehempel ora cu casonan 
presenta  caminda œ 
departamentonan ta haya 
nan mes confronta cu 
retonan, lo purba yega na 
palabracionnan strategico, 
caminda e procesonan di 
un instancia ta alinia y ta 
wordo delinea mas miho 
cu esun di e otro instancia. 


Henter e cadena di husticia 
y asuntonan social ta 
traha pa eleva e bienestar 
y siguridad pa esnan cu tin 
mas mester di dje. Tin ta 
haci esaki door di señala 
ora cu tin un problema, 
percura pa e caso ey 
wordo traspasa pa un 
otro departamento cu ta 
bay haci e investigacion, 
y tambe percura pa 
pasa e informacion pa 
e departamentonan cu 
ta encarga cu e parti di 
ayudo y e “nazorg”. Pa e 
motibo aki, e ta importante 
pa e tres pasonan den e 
proceso aki ta hopi bon 
alinia na otro. 


Por ultimo, minsiter 
Tjon a indica cu a haci 
palabracionnan concreto, 
caminda lo bay bin cu un 
grupo di piloto cu ta bay 
consisti di profesionalnan 
di cada departamento. Ta 
trata aki di un ekipo multi- 
disciplinario, caminda 
dentro di poco, despues di 
a atende cu algun casonan 
specifico, lo bin cu un 
nota di recomendacion, 
caminda lo percura 
pa ahusta procesonan 
caminda ta necesario, 
pa asina mas y mas ful e 
cadena por traha na un 
forma mas uniforma. 

ORANJESTAD - 
Recientmente, durante 
e celebracion di 53 
aña di aniversario di 


Inmigracion Aruba 
como un organisacion, 
Minister di  Husticia 


y Asuntonan Social 
Sr. Rocco Tjon, a 
indica cu pronto e 
reorganisacion lo keda 
cla, mirando cu hunto 
cu DRH ta trahando 


riba esaki. Den e 
plan di maneho di 
Ministerio di Husticia 


y Asuntonan Social, a 
priorisa aspectonan cu 
ta regarda personal. 


Den cuadro di esaki, 


diahuebs mainta 
a notifica e tres 
sindicatonan esta, 
SEPPA-TOPA-STA, 
cu lo inicia cu e 
"plaatsingsprocedure". 
Esaki, despues 
cu recientemente 
conseho di Minister 


a aproba e ultimo 
formato di e structura 
di organisacion, 
manera a ser palabra 


MINISTER ROCCO TJON: 
REORGANISACION DI INMIGRACION ARUBA A DRENTA SU FASE FINAL 


—= 


cu e sindicatonan. 


Segun e mandatario, 
e structura di un 
organisacion ta lo mas 
importante. 

A base di esaki, e 
ta posibel pa, como 
organisacion, por 

cumpli cu tareanan, 
brinda e servicio cu 
comunidad ta exigi 
como tambe percura 
pa un carera digno 
pa e empleadonan. 
Inmigracion Aruba ta 
un organisacion cu tin 
un tarea importante 


INMIGRACION 


pa loke ta eleva 
siguridad na nos 
frontera. Den cuadro 
di esaki nan ta forma 
parti di e "strategisch 
grensoverleg" | como 
tambe e  ehecucion 
di e "pla van 
aanpak versterking 


INMI pS 


grensveiligheid". Pa 
e ultimo plan aki, 
Hulanda a aloca cuater 
miyon euro. 


Banda di e tareanan 
aki, ta hopi importante 
pa e  aspectonan 
interno ta bon regla pa 
e trahadonan. Bisando 
esaki, DRH lo aserca e 
sindicatonan e siman 
nos dilanti pa duna 
splicacion tocante e 
procedura pa loke ta e 
"plaatsing". 


Ta premira cu mas 
tarda den luna di juli 
e reorganisacion lo 
ta completamente 
finalisa. Asina por 
menciona, cu esakilota 
e di dos reorganisacion 
cu ta keda cla durante 
gobernacion di 
Gabinete Wever-Croes 
Il. 

E siguiente dos 
reorganisacionnan 
cu lo tuma luga ta di 
departamentonan di 
CEA y GNC. 


E no ta un secreto cu 
na januari 2022 ora cu 
EPE a bin resorta bek 
bou di Ministerio di 
Labor, unda cu semper 
el a resorta desde su 
fundacion na aña 1986, 
a bin encontra un EpE 
hopi debilita, despues 
di 36 aña di existencia. 
Minister Glenbert 
Croes, un biaha 
mas ta reteira su 
reconocimento 
na FEPA y e 4 
empleadonan di EpE 


cu a keda kere den 
EpE y a haci tur loke 
ta na nan alcanse, riba 
forsa y esfuerso propio, 
pa mantene EpE habri. 
Nos a bin encontra 
un EpE sin telefon y 
sin internet. Wayanan 
di instalacion di IT, 
internet y telefon corta. 
Un EpE sin su inboedel 
cual a wordo regala na 
un cantidad di scolnan 
lagando EpE sin nada. 
Danki na FEPA cu a 
haci inversion den EpE, 

IINISTER GLENBERT F. CROES 


MINISTER GLENBERT CROES 
SATISFECHO CU E AVANSENAN NA ENSEÑANSA PA EMPLEO 


segun su forsa tambe, 
cu e departamento 
aki por a keda existi 
bou condicionnan hopi 
limita. 

Awo 4 luna despues, 
nos tin un Enseñansa 
pa Empleo reenforsa, 
contando 
cu e total 
apoyo di 
Minister 
Glenbert 
Croes y 
su bureau. 
Mientras 

tanto nos a logra 
pa EpE por haya su 
telefon bek den servicio 
nr. 5825662. Tambe 
nos a logra reactiva y 
actualisa e website cu 
ta www.epearuba.com. 
Ainda nos ta purbando 


pa recobra e pagina di 
Facebook. Pa cu esaki 
nos ta den proceso 
cu nos departamento 
huridico pa conseha 
nos. Tambe nos a 
logra pa EpE por 
haya su POS bek pa 
cursistanan por haci 
pago cu ATM. IT di 
Bureau conhuntamente 
cu otro coleganan a 
reinstala tur computer 
y tambe ta percurando 
pa e infrastructura pa 
por reconecta EpE bek 
riba internet. 


Djis pa duna un 
ehempel di mas 
avansenan tumando 


luga, si na 2021 EpE a 
genera AWG 2925,- na 
cursonan ofreci, ya den 
e prome 4 lunanan di 
aña 2022, desde cu eta 
resorta bou di Minister 
Glenbert Croes, EpE a 
genera un total di AWG 
82.373,02 na cursonan 
ofreci. 

Cu pasonan lento pero 
aplastante ta hibando 
EpE e proximo nivel. 
E departamento 
cu ta crucial pa 


recapacitacion di nos 
hendenan conforme e 
demandanan nobo di 
nos mercado laboral. 

Departamento di Salud Publico: 


UPDATE 8 DI APRIL 2022 


ORANJESTAD- 08 april 2022. Segun resumen semanal di awe 
diabierna 141 persona a recupera den e siman aki y un total di 
138 caso nobo di COVID-19 a keda registra. 


E cantidad di casonan activo di COVID-19 pa awe ta 84 y 
cantidad di fayecidonan relaciona cu COVID-19 ta 212. Datos 
ta ilustra casonan nobo di COVID cu un averahe semanal di 


20 caso pa dia y un averahe di 'Positivity rate' semanal di 3396 
pa dia. 


Actualmente na Aruba tin 2 persona interna cu of debi na 
COVID di cual den ICU tin O persona y riba piso general tin 2. 
Na Colombia tin actualmente 2 persona den ICU y 1 riba piso 
general. 


RESIDENTE NO-RESIDENTE 


85 


53 


Positivo 


Vacuna 


ICU 


Saluda , / ὡς ιά 

S 4 VACUNA 
/ | PA NOS POR 
| j A p οὔ 192. 


DENTEMPODI |. ^  YVACUNACION 


suficiente y determina bo orario! 


Cuida bo oranan di soño. Drumi bon ta beneficioso pa bo salud. 
Purba tin un orario regular pa drumi anochi y lanta mainta. 
Muchanan mester drumi entre 10 pa 14 ora pa asina mehora e 
caracter, e memoria, e creatividad y regula nan organismo posi- 
tivamente. Un adulto mester drumi minimo 7 ora pa anochi, pa 
asina su sistema completo por traha optimal. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cue 
virus aki na nos isla! 


Mantene 1.5M 
minimo di distancia 


Laba man 
frecuentemente 


Uza tapa boca 
paden di tur luga 


VACUNA! 

E OPORTUNIDADNAN DI MAS GRANDI, 
TA REKERI ESFUERSONAN MAS GRANDI. 
UZA BO TEMPO PA INVENTA Y 
CREA OPORTUNIDADNAN PRODUCTIVO. 
Y MIENTRAS CU BO TA WARDA RESULTADO, 
TIN FE CU NA FINAL, 

BO ESFUERSONAN LO WORDO RECOMPENSA! 


Feliz Fin di Siman! 


